ครับผมมีตุ่มตรงอวัยเพศครับเรียงกัน1เเถวถีผมอยากรุ้ว่ามีวิธีรักษาอย่างไรบ้างครับ อายุ15 ชาย ครับ
สวัสดีค่ะ ตุ่มที่บริเวณอวัยวะเพศชายอาจมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมการวินิจฉัยต้องอาศัยการตรวจร่างกายร่วมกับนำสารคัดหลั่งจากตุ่ม (ถ้ามี) ไปตรวจทางห้องปฏิบัติการเพิ่มเติมว่าเป็นอะไรค่ะ การรักษาจะขึ้นกับการวินิจฉัยค่ะ ถ้าเป็นโรคผื่นแพ้ผิวหนังจะใช้ยาพวกสเตียรอยด์ ถ้าเป็นเริมใช้ยาต้านไวรัส ถ้าเป็นโรคหูดอาจจะต้องจี้ออกค่ะการดูแลตัวเองเบื้องต้น งดการมีเพศสัมพันธ์ ไม่ไปแกะเกาตุ่ม หากตุ่มเจ็บมาก ลุกลาม มีหนองไหล หรือมีปัสสาวะแสบขัดหรือหนองไหลจากอวัยวะเพศร่วมด้วยควรรีบไปพบแพทย์ ยังไม่ซื้อยาใดๆมาทาเองเพราะยังไม่ทราบการวินิจฉัย ใช้น้ำเปล่าสะอาดล้างได้ ไม่ใช้สบู่ถูโดยตรงค่ะ